3 Bedroom House for sale in Monte Christo | T1335096 | Private Property
Back to Monte Christo Property For Sale > Western Cape > Garden Route > Mossel Bay > Monte Christo > T1335096
Nuutgeboude dubbelverdieping leefhuis. Op gelykvlak bestaan die woning uit 'n moderne kombuis met aparte opwas. Dit is oopplan met 'n lieflike ruim leefarea. Aluminium konsertinadeure maak 'n deel van die leefarea een met die balkon. Die onderdak-balkon met sy ingeboude braai sal sorg vir heerlike kuiers en mooi herinneringe. Fantastiese see-uitsig vanaf die stoep, ook vanuit die hele leefarea asook die hoofslaapkamer. Die hoofslaapkamer het baie ingeboude kaste, 'n baie ruim en moderne, vol, badkamer. Daar is 'n gaste-toilet. Al die vensters laat natuurlike lig instroom.
Die onderste vlak bestaan uit 'n leefarea met 'n kitchenette. Die leefarea loop met skuifdeure uit op 'n onderdak patio. Hier is 2 slaapkamers waarvan een 'n en-suite badkamer het, 'n studeerkamer (wat ook as 'n slaapkamer kan dien) en nog 'n vol badkamer. Dit is ideaal vir familie of gaste omdat dit ook heeltemal op sy eie kan funksioneer vanwee eie toegang. Weereens stroom lig die huis binne deur al die vensters. Die dubbel motorhuis bied plek vir die wasmasjien en voor die motorhuis is ekstra parkeerplek. Hierdie huis spog met puik afwerkings van bo tot onder. Hooggelee in 'n stil deel van die immer gewilde eko-sekuriteitslandgoed wat goed bestuur word. Kom geniet totale gemoedsrus en vrede. Gerieflike toegang tot die N2, naby alle groot besighede en mediese dienste wat Hartenbos en Mosselbaai jou bied. Skakel my vandag nog!